ཀྲུང་གོའི་མི་རིགས་སྐད་ཡིག་ཡིག་སྒྱུར་ཅུས་ཀྱི་ཅུས་ཀྲང་ལན་ཀྲི་ཆི་ལགས་ཀྱིས་བསྟན་དོན།མི་རིགས་སྐད་ཡིག་ཡིག་སྒྱུར་ཆ་འཕྲིན་ཅན་འཕེལ་རྒྱས་ཤུགས་ཆེན་བཏང་ནས།གྲངས་ཉུང་མི་རིགས་ལ་སྔར་བས་སྤུས་ཚད་མཐོ་བ་དང་།སྔར་བས་ལས་ཆོད་ཆེ་བ།སྔར་བས་སྟབས་བདེ་ཡིན་པ་བཅས་ཀྱི་ཡིག་སྒྱུར་ཞབས་ཞུ་འདོན་སྤྲོད་བྱས་ཏེ།ཆ་འཕྲིན་འཇིག་རྟེན་གྱི་ཨང་གྲངས་ཆེན་པོས་མི་དམངས་མང་ཚོགས་ཀྱིས་དགའ་སྐྱིད་ལྡན་པའི་འཚོ་བ་འཚོལ་སྙེག་བྱེད་པར་བར་ཆད་མི་འབྱུང་བར་བྱ་རྒྱུ་ནི་རྒྱལ་ཁབ་ཀྱི་དགོས་མཁོ་དང་མི་དམངས་ཀྱི་རེ་འདོད་རེད།ཀྲུང་གོའི་མི་རིགས་སྐད་ཡིག་ཡིག་སྒྱུར་ཅུས་ཀྱིས་ཞིབ་འཇུག་འདོན་སྤེལ་བྱས་པའི་མཉེན་ཆས་ཡོད་ཚད་རིན་མེད་མཉམ་སྤྱོད་དང་དྲང་ཐད་བེད་སྤྱོད་བྱེད་དུ་འཇུག་པ་དང་།རྒྱ་ཆེའི་གྲངས་ཉུང་མི་རིགས་ལ་བེད་སྤྱོད་དང་།བེད་སྤྱོད་ཡག་པོ་བྱེད་དུ་འཇུག་པ།མི་རིགས་སྐད་ཡིག་ཡིག་སྒྱུར་ཞབས་ཞུ་དང་ཆ་འཕྲིན་ཅན་འཛུགས་སྐྲུན་ལས་བྱུང་བའི་སྟབས་བདེ་ལོངས་སུ་སྤྱོད་དུ་འཇུག་པ་བཅས་བྱས་ནས།སྔ་མོ་ནས་དུས་མཉམ་དུ་འབྱོར་འབྲིང་ལ་སླེབས་པར་བྱ་དགོས།